วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
15 ก.ย. 2558

ภาครวมตลาดภาคเช้า
ดัชนี SET ช่วงเช้าปิดบวก 1,379.09 (+1.94 จุด,+0.14%) กรอบ 1373-1381 มูลค่าการซื้อขาย 17,958.10 ลบ. เรียงลำดับมูลค่าการซื้อขาย ICT BANK ENERG CONS STEELS TRANS FOOD PROP CONMAT  ตามลำดับ
ตลาดภูมิภาคอ่อนตัวลง [FBMKLCI +0.48%][HSI -0.29%][SSI -2.50%][Nikkei 225 +1.33%][TAIEX -0.57%] ธนาคารกลางญี่ปุ่นได้มีมติคงนโยบายการเงินแบบผ่อนคลายพิเศษในการประชุมวันนี้ ขณะที่ปรับลดการประเมินเกี่ยวกับเศรษฐกิจต่างประเทศ ท่ามกลางภาวะชะลอตัวของเศรษฐกิจจีน คณะกรรมการของบีโอเจตัดสินใจที่จะยังคงดำเนินนโยบายในการเพิ่มฐานเงินที่อัตราราว 80 ล้านล้านเยนต่อปี ผ่านทางการซื้อสินทรัพย์ขนานใหญ่ ทั้งนี้ BOJ ระบุว่าเศรษฐกิจญี่ปุ่นกำลังมีการฟื้นตัวปานกลาง ติดตามผลการประชุมของคณะกรรมการกำหนดนโยบายการเงินของธนาคารกลางสหรัฐในวันที่ 17 ก.ย.นี้
ไร้ปัจจัยใหม่ ติดตามการประชุม กนง.ในวันที่ 16 ก.ย.คาดคงอัตราดอกเบี้ยเท่าเดิม  มีการประชุมครม.ในวันนี้ โดยโฆษก คสช. เปิดเผยว่ารองนายกรัฐมนตรี ได้มาชี้แจงกรอบเวลาการดำเนินงานในช่วงจากนี้ไป โดยเฉพาะในเรื่องการจัดทำร่างรัฐธรรมนูญ รวมถึงสูตรระยะเวลา 6+4+6+4 เพื่อให้เห็นถึงความจำเป็นในการดำเนินการตามกรอบเวลาดังกล่าว ซึ่งนายกฯและหัวหน้า คสช.ได้ขอให้ดำเนินการในระยะเวลาที่กระชับขึ้น แต่อย่างไรก็ดีเห็นว่าคงจะต้องขึ้นกับองค์ประกอบหลายๆอย่าง
 
IMPACT (+) ADVANC SCB AOT BANPU IVL PTTGC INTUCH KTB SCCC MAKRO TSTH GLOBAL BJC CPF    
IMPACT (-) CPALL DTAC MINT PTTEP BAY KBANK BTS BTSGIF PS SSC BEC BBL GLOW BCP SAWAD
 
แนวโน้มตลาด หุ้นที่น่าสนใจและข่าวภาคบ่าย
หากยืน 1,380 ไม่ได้ คาดปรับลงทดสอบ 1,373                                  
ดัชนีปรับตัวขึ้นทดสอบแนวต้านสำคัญที่ 1,380 แล้วยังไม่สามารถยืนตัวได้ มีโอกาสย่อตัวลงมาทดสอบ 1,373 อีกครั้ง แต่หากกลับไปยืนได้ จะมีแนวต้านถัดไปที่ 1,386
 
TPIPL (ราคาปิดภาคเช้า 2.54)
แนะนำซื้อ : ราคาสามารถยืนตัวเหนือ เส้นแนวรับสำคัญ และ EMA 120 วัน ที่ 2.52 ได้ต่อเนื่อง พร้อมกับมีปริมาณการขายที่ลดลง เป็นสัญญาณดี มีโอกาสปรับตัวขึ้นไปปิดแก๊ปที่ 2.88 โดยมี 2.48 เป็นจุดตัดขาดทุน
 
KTB (ราคาปิดภาคเช้า 18.20)
แนะนำซื้อเก็งกำไร: ราคาสามารถเลี้ยงตัวเหนือเส้น EMA15วัน ได้อย่างต่อเนื่อง มีโอกาสปรับตัวขึ้นทดสอบเป้าหมายแรกที่ 19.40
 
ข่าวเช้านี้
– DEMCO ลงนามสัญญาก่อสร้างโรงไฟฟ้าพลังงามลม 3 โครงการ มูลค่า 2.9 พันลบ.
– LIT ลงนามสัญญาปล่อยสินเชื่อเช่าซื้อมูลค่า 62.84 ลบ. (Hire Purchase)
– BOJ มีมติคงผ่อนคลายนโยบายการเงิน ขณะปรับลดการประเมินศก.ต่างประเทศ
– AJD ชี้แจงข้อเท็จจริงหรือพัฒนาการของบริษัทที่มีนัยสำคัญ
– JAS คำพิพากษาของศาลจังหวัดนนทบุรี ศาลพิพากษายกฟ้องคดี TT&amp;T ขอให้”อคิวเม้นท์”ขายหุ้นเพิ่มทุน”ทริปเปิลที” 
– THE การจัดสรรหุ้นเพิ่มทุนให้แก่นักลงทุนเฉพาะเจาะจง
– KBS ลดเป้ารายได้เหลือใกล้เคียงปีก่อน กำไรหดตัวรับความผันผวนราคาน้ำตาล
– TPCH ลดเป้ากำไร-รายได้ปีนี้หลัง”แม่วงศ์”ล่าช้า,เดินหน้าตุน PPA ครบ 100MW
– KBANK มั่นใจปีนี้สินเชื่อรายย่อยโต 5-7% แม้ 7 เดือนแรกโตแค่ 2%